|  |
| --- |
|  |

|  |  |
| --- | --- |
| PRAKTIKBESKRIVELSE 2. og 3. PRAKTIKPERIODE, SOCIAL- OG SPECIALPÆDAGOGIK **jf. Bekendtgørelse nr. 211 af 06/03/2014 om uddannelse til professionsbachelor som pædagog.**  **Gældende fra 1. august 2014** | |
| **Beskrivelse af praktikstedet:**  Institutionens navn:  Adresse:  Postnr. og By:  Tlf.nr.:  Institutionens E-mail:  Hjemmeside adr.:  Institutionsleder:  Kontaktperson for praktik i pædagoguddannelsen:  Kommunal:  Privat:  Regional: | Området for Kommunikation og Specialpædagogik. Aktivitets– og Botilbud – CDH,  **Kloden, afdeling Vandet**  Borgmester Jørgensens Vej 2  9000 Aalborg  97647319  [t.tindahl@rn.dk](mailto:t.tindahl@rn.dk)  [ab-cdh.rn.dk](https://ab-cdh.rn.dk/)  Tommy Tindahl, Telefon: 51425597  Pædagoger fra afdelingen er praktikvejledere. Vandet: 97647319 / 29631557    Region Nordjylland |
| **Institutionstype/  foranstaltning**  Antal børn/unge /voksne  Aldersgruppe  Antal stuer / afdelinger  Åbningstid | Aktivitets- og Botilbud – CDH (herefter AB – CDH) er et lands- og landsdeldækkende helhedstilbud til børn, unge og voksne med døvblindhed eller høretab. AB - CDH er en del af Specialsektoren i Region Nordjylland. Få meget mere at vide på hjemmesiden, [ab-cdh.rn.dk](https://ab-cdh.rn.dk/)  Kloden er et botilbud for 25 voksne under AB - CDH, bestående af 4 afdelinger: Jorden, Ilden, Luften og Vandet. Hver afdeling er indrettet med 6 lejligheder, 1 separat lejlighed, der er tilknyttet Luften, fælles køkken-alrum, vaskerum samt et fælleshus for hele Kloden. Beboerne i Vandet er mellem 31-60.  Kloden er opdelt i 4 levegrupper ud fra tanken om, at mennesker med døvblindhed vil have fordel af at bo i små overskuelige enheder. Beboerne er fordelt efter sociale fællesskaber. Flere i Vandet har haft sociale fællesskaber før de flyttede på Kloden.  I Vandet bor 6 mennesker med medfødt døvblindhed, der har brug for en høj normering.  Der er åbent hele døgnet, også på søn- og helligdage, hvor arbejdstiden vil være mellem kl. 07.00 og 23.00, oftest med vagtskifte kl. ca. 15.00.  Studerende har aftenvagter, samt arbejde hver anden weekend, både dag/aftenvagter. Der kan også forventes at arbejde jule-/nytårsaftner samt øvrige helligdage. |
| **Institutionens formål**  jf. lovgrundlag. | AB – CDH’s mission, vision og værdier gælder for alle centrets afdelinger. Formålet ses især i missionen:  **Mission**: Vi vil medvirke til, at hvert enkelt menneske, der benytter vores tilbud, får de bedst mulige vilkår for at mestre sin egen tilværelse.  **Vision:**Vi vil være kommunernes foretrukne samarbejdspartner og leverandør af specialiserede ydelser.  **Værdier:** ITOP:  **Indflydelse** Vi tager fælles ansvar for et aktivt samarbejde og åben dialog.  **Tillid** Vi udviser og indgyder tillid.  **Ordentlighed** Vi er til at stole på og gør det, vi siger.  **Professionalisme** Vi løser vores opgaver med høj faglighed og kvalitet. |
| **Karakteristik af brugergruppen:**  Beskrivelse af den / de aktuelle børne- / bruger/borgergruppe. | **Definition af døvblindhed** *”Døvblindhed er en specifik funktionsnedsættelse. Døvblindhed er en kombineret syns- og hørenedsættelse. Den begrænser en persons aktiviteter og forhindrer fuld deltagelse i samfundet i et sådant omfang, at det kræver, at samfundet støtter med særligt tilrettelagte servicetilbud, tilpasninger af omgivelserne og/eller tekniske hjælpemidler.”* (Nordisk definition af døvblindhed)  Definitionen udgør grundlaget for identifikationen af og service for personer med medfødt døvblindhed i alle nordiske lande. Den er baseret på FN’s standardregler og WHO’s klassifikationssystem, således atden kan bruges på tværs af landegrænser.  Den nordiske definition indeholder også en række faglige anbefalinger i forhold til identifikation af medfødt døvblindhed, udvikling af tilbud samt uddannelse af professionelle.  Link til den nordiske definition af døvblindhed på [Socialstyrelsens hjemmeside](http://www.socialstyrelsen.dk/handicap/dovblindfodt/om-medfodt-dovblindhed/definition).  **Diagnoser, som kan medføre døvblindhed** Der er mange forskellige årsager til døvblindhed. Blandt de ca. 200 danskere med medfødt døvblindhed er der fundet flere end 40 forskellige medicinske hoveddiagnoser, der ligger til grund for funktionsnedsættelsen. Årsagerne kan være for tidlig fødsel, sjældne syndromer – heriblandt CHARGE og Rubella – cytomegalovirus (CMV) og forskellige andre typer vira.  I mange tilfælde er det ikke kun syn og hørelse, der er påvirkede. Nogle diagnoser medfører også andre skader, bl.a. hjerneskader og nedsat mobilitet. Enkelte har et progredierende forløb, som kan resultere i et kortere livsforløb.  **Konsekvenser af døvblindhed** Døvblindhed, evt. kombineret med tillægshandicaps, bevirker, at et menneske er hæmmet i at opleve verden i samme omfang som andre mennesker. Det er særdeles problematisk for den døvblinde at indgå i socialt samspil, at kommunikere, at tilegne sig information og orientere sig i omgivelserne. Disse faktorer er af væsentlig betydning for personens sensomotoriske udvikling, hvilket bevirker, at den døvblinde ofte vil befinde sig på et tidligereudviklingsstadium end jævnaldrende.  Kombinationen af disse faktorer udfordrer den døvblindes forvaltning af eget liv og dermed kvaliteten af livsindhold. Derfor har den pågældende behov for omsorg, støtte og vejledning, så han/hun bliver så selvforvaltende som muligt. |
| **Arbejdsmetoder:**  Kort beskrivelse af praktikstedets pædagogiske praksis og teoretiske og metodiske grundlag (Uddybes senere i relation til uddannelsesplanens videns- og færdighedsmål) | Mennesker med funktionsnedsættelsen døvblindhed har på grund af deres særlige handicap hver deres helt unikke forståelse og opfattelse af omverden. Døvblindfødte mennesker gør deres erfaringer med hele kroppen, da syn og hørelse ikke kan bruges i fuldt omfang. Erfaringsdannelse på denne måde tager lang tid, og kræver indsigt og forståelse fra omgivelserne, da dette kan se meget anderledes ud. Når fjernsanserne er væk, skal alting opleves konkret og fysisk. Efterfølgende skal de kropslige indtryk omdannes og transformeres til at blive til kropslige udtryk og derved blive til kommunikation. I kommunikationen med døvblindfødte mennesker er det vigtigt, at al kommunikation er tilpasset den enkelte. Der tages udgangspunkt i totalkommunikation, idet visuelt tegnsprog og braille alene ikke er nok. Totalkommunikation er blandt andet taktil kommunikation, berøring og bevægelse, billedstøttet kommunikation, konkreter og symboler, håndalfabet, og ikke konventionelle tegn, som beboeren selv udvikler. Alle disse kommunikationsformer kræver en høj grad af indlevelse og viden om den enkelte, samt fysisk kontakt 1:1. Al kommunikation foregår mellem den enkelte beboer og en kommunikationspartner, da kollektiv kommunikation ikke er mulig.  Vi lægger vægt på:  - samspil og kommunikation - omsorg og tryghed  - opbygning af relationer og omverdensforståelse  - den gode dialog og det gode udviklende samarbejde med forældre/pårørende og værger  - udvikling af partnerkompetence - at give beboerne mulighed for deltagelse i det sociale liv på AB-CDH og i andre relevante sammenhænge - at give den enkelte beboer trivsel i voksenlivet med fokus på individualitet og selvstændighed |
| **Ansatte**  (pædagogiske faggrupper, andre faggrupper) | * Pædagoger med specialuddannelse * Pædagogmedhjælpere * Social- og sundhedsmedarbejdere * Ernæringsassistenter * Husassistenter * Serviceassistenter   Samlet set arbejder også en lang række andre faggrupper på AB-CDH, eksempelvis lærere, sundhedspersonale og konsulenter. Se evt. mere på <https://ab-cdh.rn.dk/om-aktivitets-og-botilbud-cdh/personale> |
| **Tværprofessionelt samarbejde in- og eksternt**: | De pædagogiske afdelinger på AB-CDH indgår i tværfaglige samarbejder, hvor brugeren er i centrum, med eksempelvis sundhedspersonale, konsulenter og undervisere, som er ansat i andre afdelinger på AB-CDH.  Eksternt samarbejder vi med bl.a. Synsinstituttet, sundhedsvæsenet, psykiatrien, kommuner mv. |
| **Særlige forhold omkring den studerendes ansættelse:** | Studerende bliver ansat på samme vilkår som andre ansatte i samme faggruppe/under samme overenskomst. Eneste forskel er, at studerende er ansat i den begrænsede periode, som deres praktikperiode udgør.  Det betyder bl.a., at studerende skal leve op til AB - CDH’s værdier Indflydelse, Tillid, Ordentlighed og Professionalisme Studerende har tavshedspligt og skal kvittere for modtagelse og læsning af magtanvendelsescirkulæret. AB - CDH indhenter desuden børne- og/eller straffeattest.  På AB - CDH tilbyder vi også studerende undervisning i eksempelvis døvblindekommunikation.  Se mere i [infopjecen om Området for Kommunikation og Specialpædagogik](https://ab-cdh.rn.dk/om-aktivitets-og-botilbud-cdh). |
| **Arbejdsforhold**  Forventes den studerende at arbejde alene?  Ved bekræftelse: hvor meget og hvordan? | På socialpædagogiske dage, hvilket vil forekomme få gange i løbet af en praktikperiode.  Det kan forekomme, at kollegaer er ude af huset med andre beboere, og den studerende er alene. Dette forekommer først, når man vurderer, at den studerende har viden nok til at stå alene med beboere. |
| **Øvrige oplysninger** | Studerende har adgang til og pligt til at bruge AB - CDH’s digitale dokumentationssystem Sensum One. Studerende har desuden adgang til AB - CDH’s interne kommunikationskanaler (PersonaleNet, Outlook, personaleblad), som skal bruges i det omfang, som det er relevant.  Studerende har mulighed for at tilkøbe kaffe/te-ordning, samt kostordning. |

|  |
| --- |
| **Uddannelsesplan for praktikperioderne, Social- og specialpædagogik**  Praktikstedet skal jf. bekendtgørelsen §9 stk. 2 udfærdige Uddannelsesplan for de praktikperioder, praktikstedet kan modtage studerende. Planen skal udarbejdes i overensstemmelse med kompetencemålene for de relevante praktikperioder med angivelse af relevant litteratur, organisering af praktikvejledning og af kontakt til professionshøjskolen. Uddannelsesplanen udarbejdes i samarbejde med professionshøjskolen. |
| **Specialiseringsmuligheder:**  Hvilke specialiseringsmuligheder kan praktikstedet tilbyde? (*Sæt X - Nogle praktiksteder, kan tilbyde flere specialiseringsmuligheder. Vi opfordrer til, at praktikstedet angiver primær og evt. sekundær specialiseringsmulighed)*  *Primær: Sekundær:*   * Dagtilbudspædagogik * Skole- og fritidspædagogik   x   * Social- og specialpædagogik |
| **Valgfagsområder:**  Følgende emneområder er valgfag for de studerende i løbet af uddannelsen.  Hvilke af disse emneområder kan ses i det daglige arbejde i institutionen?    x  1) Kreative udtryksformer.  x  2) Natur og udeliv.  x  3) Sundhedsfremme og bevægelse.  4) Medier og digital kultur.  x  x  5) Kulturprojekter og kulturelt iværksætteri.  x  6) Social innovation og entreprenørskab.  x  7) Kulturmøde og interkulturalitet. |

| **Uddannelsesplan i forhold til kompetence-, videns- og færdighedsmål,**  **Social- og specialpædagogik, 2. praktikperiode** | | |
| --- | --- | --- |
| ***Relation og kommunikation***  *Praktikken retter sig mod pædagogens relationer, professionelle kommunikation og pædagogiske aktiviteter og midler i pædagogisk praksis.* | | |
| ***Kompetencemål:*** *Den studerende kan kommunikere professionelt i relation til målgruppen og kolleger og kan på baggrund gennemføre pædagogiske aktiviteter på et etisk forsvarligt grundlag* | | |
| ***Vidensmål:*** *Den studerende har viden om*   |  | | --- | |  | | ***Færdighedsmål:*** *Den studerende kan* | **Hvilke muligheder for læring kan etableres gennem den daglige pædagogiske praksis og praktikvejledningen?**   1. **Hvad har den studerende mulighed for at lære hos os i forhold til videns- og færdighedsmålet?** 2. **Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?** |
| *kommunikationsformer og relationsdannelse, herunder om den professionelle samtale,* | *kommunikere professionelt, etablere og indgå i professionelle relationer til mennesker i udsatte positioner,* | 1. Den studerende i Vandet vil igennem sin praktik få viden om de kommunikationsformer som pædagogen bliver nødt til at gøre brug af for at danne relationer til personer med medfødt døvblindhed. Den studerende vil få viden om brug af totalkommunikation med specielt fokus på tegnsprog, taktilt tegnsprog og taktil kommunikation, da specielt kropslige sanser bruges til kommunikation, hvis syn og hørelse er reduceret. Totalkommunikation er bl.a. berøring og bevægelse, billedstøttet kommunikation, konkreter og symboler, håndalfabet og ikke- konventionelle tegn, som beboeren selv udvikler. Alle disse kommunikationsformer kræver en høj grad af indlevelse og viden om den enkelte samt fysisk kontakt. Al kommunikation foregår mellem den enkelte døvblinde og en partner, da kollektiv kommunikation ikke er mulig.   Den studerende vil blive præsenteret for døvblindspecifik litteratur, som kan belyse de problematikker man kan have som en person med et dobbelt sansetab, og hvilke udfordringer det giver pædagogen i relations arbejdet med en døvblindfødt person.   1. Den studerende i Vandet blive oplært af personalet i afdelingen i en passende periode i praktikkens start. Her vil den studerende få kendskab til de enkelte beboeres kommunikationsformer og muligheder. I den periode oplæres begyndende færdigheder for brug af tegn og taktilkommunikation, som giver grundlag til relationsdannelsen til de døvblindfødte. Færdighederne skulle gerne udvikles hen over praktikperioden med vejledning fra kollegaer og praktikvejledere – både i dagligt arbejde, men også til vejledning.   Den studerende vil under sin praktikperiode deltage i AB – CDH’s introduktionskursus for arbejdet med døvblindfødte. Her vil der bl.a. være et mindre tegnsprogskursus.  Litteratur:  ”Kommunikation og Medfødt døvblindhed” af Anne Nafstad og Inger Rødbroe (5 bøger).  ”Fra tilskuer til deltager” af Per Lorentzen.  ”Medfødt døvblindhed” af Saskia Damen. |
| *professionsetik og pædagogiske værdier,* | *analysere og vurdere etik, magt og ligeværd i sin egen og andres tilgang til det enkelte menneske og til fællesskaber****,*** | 1. Når man arbejder med personer med medfødt døvblindhed, bliver man i sin pædagogiske praksis i Vandet dagligt udfordret i etiske refleksioner. Beboerne i Vandet kan have udfordringer med at udtrykke ønsker for indhold i eget liv, hvor det ofte er pædagogen som tolker, tager initiativ til aktiviteter eller andre valg for beboerne. På AB – CDH arbejder man med værdierne professionalisme, respekt og troværdighed. Værdier, som vi bruger i bestræbelsen på, at Vandets beboere får de bedst mulige vilkår for at mestre deres eget liv med de forudsætninger de har. 2. Som studerende i Vandet finder vi det oplagt, at man stifter bekendtskab med Per Lorentzens ”Fra tilskuer til deltager”, som beskæftiger sig med bl.a. etiske overvejelser i faglig praksis.   Desuden vil personalemøder, vejledningstimer og kollegial sparring være oplagte for den studerende at deltage i faglig udveksling af erfaringer om egne og andres praksis. |
| *konflikt- og voldsforebyggelse, konfliktnedtrapning og udadreagerende adfærd,* | *vurdere konflikter, forebygge og håndtere konflikter samt evaluere indgreb i konflikt- og voldsepisoder* | a) Det dobbelte sansetab kan medføre misforståelser pga. manglende gensidig forståelse og information. Dette kan evt. resultere i konflikter, som både kan være selvskadende eller udadrettet fra den døvblindfødte. I Vandet arbejder vi med risikovurderinger på enkelte beboere, som et fagligt redskab, for at forebygge frustrationer og konflikter  b) Den studerende vil i daglig praksis og vejledning reflektere over egne oplevelser med konflikter og arbejde med konfliktløsende muligheder i samråd med vejledere og kolleger. |
| *bevægelsesmæssige, musiske, æstetiske og kreative processers betydning i den socialpædagogiske praksis og* | *tilrettelægge, gennemføre og evaluere pædagogiske aktiviteter inden for udvalgte områder, herunder inddrage børn, unge og voksnes kreativitet og perspektiv og* | a) Når syns- og høresansen er svækket eller slet ikke er brugbar, træder de andre sanser til for at opfatte verdenen hos døvblindfødte personer. Her kan bevægelsesmæssige, smagsmæssige, musiske, æstetiske og kreative processer i relation med den døvblindfødte person være relevante til at stimulere som kompensation for det dobbelte sansetab.  b) Normeringen i Vandet er således, at der være oplagte muligheder for at lave pædagogiske projekter sammen beboerne. Det kan både være projekter med enkelte beboere eller som gruppe aktiviteter. Vejledere og personalegruppen står til rådighed for sparring med evaluering og refleksioner til andre perspektiver til projektet. |
| *hjælpemidler og professionsteknologier i et lærings- og udviklingsperspektiv.* | *vurdere og anvende hjælpemidler og professionsteknologier i samarbejde med mennesker med særlige behov med henblik på at understøtte udvikling og læring.* | * 1. Den studerende vil under sin praktik få viden om hjælpemidler. Enkelte beboere gør brug af kørestole og andre hjælpemidler til at styrke deres bevægelse. Desuden vil den studerende stifte bekendtskab med hjælpemidler, som kan bidrage til kompensation til deres dobbelte sansehandicap.   Enkelte beboere gør brug af egen iPad, som billedkommunikation om oplevelser.  Den studerende skal under sin praktik dokumentere sin praksis på vores IT-system: Sensum One. Systemet bruges til vidensdeling af pædagogiske refleksioner over sin praksis.   * 1. Den studerende vil dagligt arbejde med hjælpemidler og gøre overvejelser om hvilket hjælpemiddel er det rette i egen praksis i givne situationer. |
| **Angivelse af relevant litteratur:** | Se litteraturliste under 3.praktik. | |

| **Uddannelsesplan i forhold til kompetence-, videns- og færdighedsmål,**  **Social- og specialpædagogik, 3. praktikperiode** | | |
| --- | --- | --- |
| ***Samarbejde og udvikling***  Praktikken retter sig mod samarbejdsrelationer i og udvikling af social- og specialpædagogisk praksis i samspil med målgrupperne. | | | |
| ***Kompetencemål:*** *Den studerende kan gennem udvikling af pædagogisk praksis understøtte de tre målgruppers lærings-, udviklings- og omsorgsbehov og perspektiver i samarbejde med relevante aktører* | | | |
| ***Vidensmål:*** *Den studerende har viden om* | ***Færdighedsmål:*** *Den studerende kan* | ***Hvilke muligheder for læring kan etableres gennem den daglige pædagogiske praksis og praktikvejledningen?***   1. ***Hvad har den studerende mulighed for at lære hos os i forhold til videns- og færdighedsmålet?*** 2. ***Hvordan kan den studerende lære dette – gennem deltagelse, litteratur, observation og refleksion – og hvordan understøtter vi den studerendes læring?*** | |
| *institutionelle, organisatoriske og ledelsesmæssige rammer for social- og specialpædagogiske indsatser,* | *agere professionelt inden for de givne institutionelle, organisatoriske og ledelsesmæssige rammer,* | a) Region Nordjyllands socialpædagogiske institutioner arbejder efter givne kvalitetsstandarder for forskellige områder. Den studerende vil blive introduceret til hvordan standarderne på forskellige områder bliver inddraget i praksis.  b) Den studerende vil på lige fod deltage i personalemøder, teammøder og det daglige arbejde med de døvblindfødte. Derigennem vil den studerende stifte bekendtskab med rammerne for det pædagogiske arbejde i Vandet. | |
| *forskellige social- og specialpædagogiske tilgange og metoder,* | *foretage en faglig vurdering af de metoder, som anvendes på praktikstedet,* | a) Døvblindhed er en specifik funktionsnedsættelse, der er et resultat af en kombination af en syns- og hørenedsættelse i en sådan grad, at den ene nedsatte sans ikke kan kompensere for den anden. Nogle døvblinde er helt døve og helt blinde, andre har både syns- og hørerester. Når syn og hørelse er nedsat, vil andre kropslige sanser blive dominerende, f.eks. taktilsans, kinæstetisk sans, lugtesans, smagssans. Derfor arbejder vi i Vandet med følgende områder:   * Kvalitetsstandarder: mål og delmål * Syns- og hørenedsættelse * Definition af døvblindhed * Totalkommunikation, herunder: taktilt tegnsprog, visuelt tegnsprog, billedkommunikation, referenceobjekter, konkreter * Sansestimulering * BETS * Motorik og mobility * Dialektisk handicapsyn * Tværfagligt samarbejde * Mesterlære * Relationsarbejde * Udviklingspsykologi (pæd. grundviden ifht. et barns udvikling) * Indflydelse på eget liv * Nærmeste zone for udvikling * Ligeværdighed og respekt, etik, værdier * Dialogisk kommunikations perspektiv * Videoanalyse * Kollegial sparring og vidensdeling på teammøder og p-møder   Du skal koble elementer af disse teorier til din pædagogiske praksis, gøre observationer over egen og kollegaers praksis og diskutere dette på vejledning samt med kollegaer. Du skal dokumentere vha. dine reflektionsark, logbog og på Sensum One.  b) Den studerende vil deltage i det daglige arbejde, hvor der er mulighed for videoanalyse af egen praksis. Den studerende vil deltage i personalemøder, teamgruppemøder, kollegial sparring og vejledning, hvor der er mulighed for pædagogisk refleksion over praksis.  I praktikken vil den studerende deltage i AB-CDH’s ”Introduktionskursus for nyansatte”, hvor man får basisviden om det at være døvblindfødt. | |
| *tilgrænsende fagligheder og rammerne for tværprofessionelt samarbejde,* | *indgå i tværprofessionelt samarbejde om løsningen af konkrete opgaver og/ eller problemstillinger,* | a) Tværfagligt samarbejde på AB - CDH er højt prioriteret. Beboerne i Vandet deltager alle undtagen én på centrets Samvær- og aktivitetstilbud, samt alle deltager i voksenundervisning i UB-CDH’s Undervisningsafdeling. Her er det en fællesopgave at sikre beboerens trivsel og udvikling med udgangspunkt i AB - CDH’s værdier. Det er i de tværfaglige teams, at beboerens individuelle handleplaner bliver udarbejdet medhenblik på mål- og delmål fastsættelse for beboeren efter Region Nordjyllands kvalitetsstandarder.  Vandets beboere drager også nytte af den faglige vejledning, som ydes fra AB - CDH’s andre faggrupper, som sygeplejeske, fysio- og ergoterapeut, konsulenter, økonoma, mobilityinstruktør mm.  b) Den studerende vil tilegne sig læring om tværfagligt samarbejde ved at have daglig kontakt med personalet fra enten samværs- og aktivitetstilbudet og skoletilbudet, når beboeren ledsages til og fra sin bolig.  Desuden vil den studerende dagligt arbejde ud fra tværfaglig vejledning i samværet med den døvblindfødte person baseret på udsagn fra relevante faggrupper. | |
| *opgave- og ansvarsfordeling mellem målgrupperne, professionelle, frivillige og pårørende,* | *redegøre for egen faglighed, opgaver og ansvar i et mangefacetteret samarbejde* | a) I Vandet er det pædagogerne, som har ansvaret og opgaver for den personlige udvikling af den døvblindfødte. Beboerne har tildelt personlige og økonomiske værger, som pædagogerne i Vandet samarbejder med.  b) Den studerende er del af hverdagen. Vi vil under vejledning drøfte, hvilke præmisser der er ved at have personlige og økonomiske værger mm. | |
| *forandringsprocesser og innovation* | *deltage i udviklingen af den pædagogiske praksis gennem innovative og eksperimenterende tiltag,* | a) Mennesker med funktionsnedsættelsen medfødt døvblindhed har på grund af deres særlige handicap hver sin forståelse af omverden. Døvblindfødte gør deres erfaringer med hele kroppen, da syn og hørelse ikke kan bruges i fuldt omfang. Erfaringsdannelse på denne måde tager lang tid og kræver indsigt samt forståelse fra omgivelserne, da dette ser anderledes ud. Når fjernsanserne er nedsat, skal alting opleves konkret og fysisk. Efterfølgende skal de kropslige indtryk omdannes til udtryk, hvor pædagogen tillægger de kropslige udtryk kommunikativ værdi. Derfor skal man være tålmodig når forandringsprocesser igangsættes.  Med udgangspunkt i beboerne i Vandet kommer du med innovative tiltag og eksperimenterende metoder, som kan afprøves.  Den studerende vil under praktikken deltage i personalemøder, hvor der kan være udviklingstemaer både for personale og for de døvblindfødte. På AB - CDH arbejder vi med begrebet vidensdeling, hvor vi gør brug af hver vores nyerhvervede faglige viden.  b) På personalemøder er der kontinuerlig supervision, og her vil den studerende deltage.  Det vil være oplagt for den studerende at opsøge kollegaer, som besidder en specialviden på centret, som kan bidrage til den studerendes praksis. | |
| *didaktiske og pædagogiske metoder til udvikling af pædagogisk praksis, herunder dokumentation og evaluering, og* | *sætte mål, anvende dokumentations- og evalueringsmetoder og udvikle viden gennem deltagelse, systematisk erfaringsopsamling og refleksion over pædagogisk praksis og* | a) I praktikken vil det være oplagt for den studerende at lave forløb med de døvblindfødte, hvor man i tænker didaktiske og pædagogiske metoder. I Vandet arbejder vi med pædagogens udvikling, såsom hvordan vi indgår i relation til den døvblinde, samt vores fælles kommunikation og hvordan vi bliver den optimale partner for den døvblindfødte.  b) I det pædagogiske arbejde om pædagogiske metoder og didaktik, vil det være relevant at anvende videoanalyse som evalueringsredskab og personlig læring/udvikling. Ellers vil der være mulighed for at drøfte oplevelser med kollegaer og vejledere. | |
| *førstehjælp.* | *udføre grundlæggende førstehjælp* | a) Den studerende kan tilegne sig viden om, hvordan vi i Vandet forsøger at forebygge uheld både for beboere og personale. Det kan både være af uheld som fald, fejlsynkning eller andre individuelle problematiske diagnoser som fx epilepsi. Der kan også oplyses om evakueringsmuligheder og udfordringer i dette i tilfælde af brand.  b) I praktikken kan der opstå situationer, hvor den studerende må deltage i akutte overvejelser om førstehjælp eller lignende handlinger som kan minimere skader for både beboere og pædagogen. | |
| **Angivelse af relevant litteratur:** | *Medfødt døvblindhed – støtte til børn og voksne, som er født med en syns- og hørenedsættelse eller er blevet døvblinde kort efter fødslen.*  Saskia Damen, Mijkje Worm, 2016. Materialecentret. (udleveres i praktikken)  *Kommunikation og Medfødt Døvblindhed; bog I- IV*  Redigeret af Jacques Souriau, Inger Rødbroe, og Marleen Janssen.  Materialecentret i samarbejde med Videnscenter for Døvblindfødte. (kan udleveres i praktikken)  *At lære at se – videoanalyse for professionelle der arbejder med personer med medfødt døvblindhed.*  Birgitte Arild Nielsen, Bente Ramsing, Dorte Lindberg Jensen, Helle Buelund Selling, Mona Pagnozzi, 2013. Materialecentret. (Udleveres i praktikken)  *Handicappsykologi – en grundbog om arbejdet med mennesker med funktionsnedsættelser*  Louise Bøttcher og Jesper Dammeyer. 2010. Samfundslitteratur.  *Kommunikationshandicap*  Louise Bøttcher og Jesper Dammeyer. 2015. Samfundslitteratur  *Fra tilskuer til deltager: samspil og kommunikation med voksne udviklingshæmmede*  Per Lorentzen. 2008. Materialecentret.  *Dialog med usædvanlige børn*  Per Lorentzen. Materialecentret.  *Kommunikative relationer: -indsatser der skaber kommunikation med mennesker med medfødt døvblindhed*  Af Anne Varren Nafsted og Inger Bøgh Rødbroe. 2013. Materialecentret.  *Kropslig og taktil sprogudvikling*  Redigeret af Jesper Dammeyer og Anja Nielsen. 2013. Materialecentret.  *Medfødt døvblindhed* af Saskia Damen.  TegnApp Tegnordbog til mobilen, udviklet af Materialecentret.  Tegnalfabet – kort udleveres fra Materialecentret.  Materialecenterets materialer om døvblindhed:  <https://www.matcen.dk/laereboger/dovblindhed.html>  Nordisk definition af døvblindhed:  <https://socialstyrelsen.dk/handicap/dovblindhed/definition-af-dovblindhed>  FN’s handicapkonvention:  <https://menneskeret.dk/handicap>  Socialstyrelsens publikationer om døvblindhed:  <https://socialstyrelsen.dk/handicap/dovblindhed/udgivelser>  Mission, værdier, kvalitetsmodeller, sundhedsfaglige instrukser, organisationsdiagram m.m. der arbejdes ud fra kan findes på:  <https://ab-cdh.rn.dk/om-aktivitets-og-botilbud-cdh>  Serviceloven:  <https://socialstyrelsen.dk/handicap/psykiske-vanskeligheder/om-psykiske-vanskeligheder/lovgivning> | | |